Plaşlıkimilər
Plaşlıkimilər - Chlamydoselachiformes dəstəsi. Bu dəstənin təkcə plaşlı akula adlı bir növü var. Onun uzunluğu 1,2-2,0 m-dir. 6 qəlsəmə yarığı var. Birinci qəlsəmə yarığı plaşvari dəri qatlaq əmələ gətirir. Ona görə də ona plaşlı akula deyilir. O mötədil və isti dənizlərin dibə yaxın yerlərində yaşayır, az saylıdır, balıqlar və başıayaqlı molyuskalarla qidalanır, yumurtadiridoğandır.